# data[].attributes.body
Opetuskokonaisuus käsittää kaksi terveystiedon oppituntia kuntoliikunnan aihealueesta. Kokonaisuus on suunnattu yläkoululaisille, ja siinä hyödynnetään erilaisia digisovelluksia. Ensimmäinen tunti aloitetaan alkukartoituksella Mentimeter-sovellusta hyödyntäen. Tarkoituksena on herätellä oppilaita aiheeseen ja kartoittaa jo olemassa olevaa tietoa ja / tai kokemuksia aiheesta.

Seuraavaksi oppilaat jaetaan noin kolmen hengen ryhmiin ja arvotaan alla olevat aiheet heidän kesken.

- Aerobinen kestävyys
- Anaerobinen kestävyys
- Voima
- Nopeus & liikkuvuus
- Lepo & palautuminen

Ryhmien tarkoituksena on tehdä saamastaan aiheesta ajatuskartta Google Jamboard -sovellusta hyödyntäen. Ajatuskartat esitellään myös muille ryhmille.

Kotitehtäväksi seuraavaa tuntia varten oppilaille annetaan kuntoliikunnan aiheeseen liittyvä digitietokilpailu, jossa käytetään Quizizz-sovellusta.

Tuntikokonaisuuden toinen osuus aloitetaan Quizizz-kotitehtävän ripeällä läpikäynnillä, jossa tavoitteena on aiheen kertaaminen. Intron jälkeinen lopputunti käytetään Buncee-sovelluksella tehtävän digijulisteen työstämiseen samoissa pienryhmissä. Tarkoituksena on, että ryhmät rakentavat samoista aiheistaan digitaalisen julisteen, jossa markkinoidaan kyseisen aiheen tärkeyttä. Miksi jokaisen tulisi esimerkiksi harrastaa säännöllisesti aerobista liikuntaa?

Tietoturvan huomioiminen toteutetaan hyödyntämällä tilapäisiä 10minutemail-sähköpostiosoitteita, kun rekisteröidytään kirjautumista vaativiin sovelluksiin. Lisäksi huomioidaan myös, ettei sovelluksissa käytetä esimerkiksi omia kokonimiä, jotta oppilaiden identiteetinsuoja säilyy.

Tuntikokonaisuuden tavoitteena on oppia yhteistoiminnalliseen työskentelyyn sekä tiedon hakemiseen ja prosessointiin. Lisäksi tavoitteena on tietysti aihesisältöjen oppiminen kuntoliikunnan osa-alueiden osalta.

# data[].attributes.body
Mentimeter on sovellus, jolla voi luoda esimerkiksi reaaliaikaisia kyselyitä eri muodoissa. Sovellus vaatii opettajan kirjautumisen esimerkiksi Googlen sähköpostilla, mutta oppilaat tulevat mukaan pelkällä osoitteella ja numerokoodilla.

Ensimmäisen tunnin alkukartoitusta varten olen luonut lyhyen kysymyksenasettelun Mentimeterillä, johon oppilaat syöttävät ajatuksiaan omia tai koulun mobiililaitteita hyödyntäen.

Mentimeter on monipuolinen ja kohtuullisen helppokäyttöinen työkalu, joka tekee erilaisten kyselyjen luonnista hyvin mielekästä.

Laatikosta klikattava Mentimeter-kysely tunnin ensimmäistä osiota varten on avoinna vain rajoitetun ajan, joten siinä oleva kysymyksenasettelu tulee myös tässä:

"Miksi ihmisen kannattaisi kuntoilla? Eikö terveysliikunta riitä?"

# data[].attributes.body
Google Jamboard on erinomainen sovellus erityisesti ajatuskarttoja tekemiseen. Oppilaille jaetaan kyseinen linkki, jota kautta he pääsevät työstämään omia ajatuskarttojaan pienryhmissä. Tarkoituksena ei siis ole kopioida internetistä tai kirjasta pienryhmän aiheeseen liittyvää tietoa, vaan kasata muistilappuihin ryhmän mielestä olennaisimpia asioita osa-alueeseen liittyen.

# data[].attributes.attachment_link.title
Kuntoliikunnan ajatuskartat - Google Jamboard

# data[].attributes.attachment_link.description
The version of the browser you are using is no longer supported. Please upgrade to a supported browser. Dismiss

# data[].attributes.body
Ensimmäisen ja toisen tunnin väliin oppilaille annetaan kotitehtävä aihekokonaisuuteen liittyen. Tehtävä toteutetaan Quizizz-tietokilpailusovelluksella, johon oppilaat pääsevät osallistumaan linkistä.

Quizizz on helppokäyttöinen ja visuaalisesti hyvin miellyttävä tietokilpailusovellus, johon opettaja pystyy kirjautumisen jälkeen laatimaan niin reaaliaikaisia kuin ajastettuja tietokilpailuja aiheesta kuin aiheesta. Näin siis myös kotona tehtävä toteutus on helppoa! Oppilaiden ei tarvitse kirjautua sovellukseen, vaan he käyttävät linkkiä, numerosarjaa ja keksittyä nimimerkkiä (kuitenkin sellaista, jonka opettaja tunnistaa).

Koodi tietokilpailuun: 1941 8862

# data[].attributes.attachment_link.description
Join an activity with your class and find or create your own quizzes and flashcards.

# data[].attributes.body
Buncee on digitaalinen posterisovellus, jonka lopputuotoksia voi esimerkiksi tallentaa tietokoneelle tai jakaa linkkeinä. Bunceeta käyttääkseen täytyy luoda tunnus, johon voidaan käyttää tilapäistä 10minutemail-sähköpostiosoitetta. Sovelluksella pystyy luomaan aihepiireittäin todella monipuolisia julisteita kohtuullisen vaivattomasti.

Linkistä pääsee esimerkiksi luomaani julisteeseen.

# data[].attributes.body
Padlet on digitaalinen seinä, joka sopii hyvin niin itsenäiseen kuin yhteisölliseen työskentelyyn. Palvelu on ilmainen, mutta laajempia vaihtoehtoja halutessa on palvelusta myös suoritettava kuukausi- tai vuosimaksu. Huomioitavaa on, että oman seinän luomiseen on luotava oma tunnus. Oma Padlet-seinä voidaan jakaa helposti esimerkiksi linkkinä.

Padletia voidaan käyttää tunnilla esimerkiksi mindmapien tai erilaisten listausten luomiseen, mutta sovellus toimii hyvin myös oppilaiden kotitehtävien toteutusalustana.